钦定古今图书集成/理学汇编/文学典/第078卷 > 朱彦
## 钦定古今图书集成/理学汇编/文学典/第078卷 > 朱彦

按《建昌府志》：“朱彦，南丰人。举进士，官至刑部侍郎，显
谟阁待制。有小民晓出负贩昼归，贼刃其母，贼盗而
遗刃在傍。寇既逸，邻伍执其子告官，锻炼诬服，狱具。
公疑其冤，索刃推辨，得真贼而出其子，除太学博士。
尝讲《羔羊》诗，词旨明切，诸生刻石堂上。公谢官表云：
‘扬’。”“数舍，江山无跋涉之劳；持节十城，兄弟有交承
之幸。”上览表，喜其词简理尽。一日，语宰相张商英曰：
“近日制诰文气凋弊，可具文采十人以闻。”商英首以
公荐，上曰：“朕喜其文久矣，可除中书舍人。”商英曰：“朱
彦已除刑部侍郎，舍人之职，似是左迁。”上命公立班，
特在六侍之上，朝论荣之。